CELEX: 62012TN0283
Language: el
Date: 2012-06-22 00:00:00
Title: Υπόθεση T-283/12: Προσφυγή της 22ης Ιουνίου 2012 — FIS’D κατά Επιτροπής

11.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 243/32
            
         Προσφυγή της 22ης Ιουνίου 2012 — FIS’D κατά Επιτροπής
   (Υπόθεση T-283/12)
   2012/C 243/57
   Γλώσσα διαδικασίας: η ιταλική
   
      Διάδικοι
   
   
      Προσφεύγουσα: FIS’D — Formazione integrata superiore del design (Catanzaro, Ιταλία) (εκπρόσωποι: οι δικηγόροι S. Baratti και A. Sodano)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την προσβαλλόμενη απόφαση,
            
         
               —
            
            
               να δεχτεί τα αιτήματα σχετικά με τη λήψη μέτρων οργάνωσης της διαδικασίας και/ή τη διεξαγωγή αποδείξεων,
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η προσφυγή έχει ασκηθεί κατά της απόφασης της Ευρωπαϊκής Επιτροπής Ares(2012)446225, της 12ης Απριλίου 2012, με την οποία απορρίφθηκε η διοικητική προσφυγή που είχε καταθέσει η προσφεύγουσα, κατ’ εφαρμογή του άρθρου 22 του κανονισμού (ΕΚ) 58/2003 του Συμβουλίου, της 19ης Δεκεμβρίου 2002, κατά της απόφασης του Εκτελεστικού Οργανισμού Εκπαίδευσης, Οπτικοακουστικών Μέσων και Πολιτισμού της 13ης Ιανουαρίου 2011, «Termination of the Framework Partnership Agreement 2011-0181, Erasmus Mundus Masters Course in City Regeneration», με την οποία καταγγέλθηκε η συμφωνία-πλαίσιο εταιρικής σχέσης αριθ. 2001-0181, η οποία είχε συναφθεί στο πλαίσιο του προγράμματος δράσης Erasmus Mundus 2009-2013.
   Προς στήριξη της προσφυγής η προσφεύγουσα προβάλλει τρεις λόγους ακύρωσης.
   
               1)
            
            
               Πρώτος λόγος: παράβαση νόμου, υπό τη μορφή πρόδηλου σφάλματος εκτίμησης και ελλιπούς αιτιολογίας
               
                           —
                        
                        
                           Κατά την προσφεύγουσα, η Επιτροπή παρέλειψε να λάβει υπόψη το γεγονός ότι ο Εκτελεστικός Οργανισμός Εκπαίδευσης, Οπτικοακουστικών Μέσων και Πολιτισμού, κατά την εκτίμηση της τροποποίησης του σχεδίου reCity Erasmus Mundus Master Course, την οποία είχε υποβάλει το Πανεπιστήμιο του Ρηγίου της Καλαβρίας «Mediterranea» στις 21 Δεκεμβρίου 2011 για λογαριασμό μιας κοινοπραξίας που διέφερε από την αρχική κοινοπραξία, ενήργησε κατά πρόδηλη παράβαση των κεφαλαίων II.A.1 και II.B.4 του Administrative and Financial Handbook, το οποίο αποτελεί αναπόσπαστο μέρος αφενός της Specific Grant Agreement, η οποία έχει προσαρτηθεί στη Framework Partnership Agreement, και αφετέρου του άρθρου II.12.3 της Framework Partnership Agreement.
                        
                     
         
               2)
            
            
               Δεύτερος λόγος: παράβαση νόμου, υπό τη μορφή πρόδηλου σφάλματος εκτίμησης
               
                           —
                        
                        
                           Συναφώς διευκρινίζεται ότι η Επιτροπή παρέλειψε να λάβει υπόψη ότι η απόφαση του Εκτελεστικού Οργανισμού Εκπαίδευσης, Οπτικοακουστικών Μέσων και Πολιτισμού, με την οποία επιτράπηκε η επέκταση της Specific Grant Agreement, ώστε το πρόγραμμα master, που είχε ήδη αρχίσει, να επιδοτηθεί με βάση το νέο σχέδιο που είχε υποβάλει το Πανεπιστήμιο του Ρηγίου της Καλαβρίας «Mediterranea» στις 21 Δεκεμβρίου 2011 και που επρόκειτο να εκτελεστεί από κοινοπραξία που είχε διαφορετική σύνθεση από ό,τι η αρχική, είναι πλημμελής, λόγω πρόδηλης παράβασης των άρθρων I.3 και II.12.3 της Framework Partnership Agreement, υπέρβασης εξουσίας και, ειδικότερα, παραποίησης των πραγματικών περιστατικών, έλλειψης ουσιώδους προϋπόθεσης και παράλογων, αντιφατικών και ανεπαρκών αιτιολογιών.
                        
                     
         
               3)
            
            
               Τρίτος λόγος: παράβαση νόμου, υπό τη μορφή πρόδηλου σφάλματος εκτίμησης και ελλιπούς αιτιολογίας
               
                           —
                        
                        
                           Συναφώς διευκρινίζεται ότι η Επιτροπή παρέλειψε να λάβει υπόψη ότι η απόφαση του Εκτελεστικού Οργανισμού Εκπαίδευσης, Οπτικοακουστικών Μέσων και Πολιτισμού να καταγγείλει την Framework Partnership Agreement και να επιτρέψει την επέκταση της Specific Grant Agreement για σχέδιο που διέφερε, όσον αφορά τη σύνθεση της κοινοπραξίας και το περιεχόμενο, από το σχέδιο που είχε λάβει μέρος στη διαδικασία επιλογής, συνιστά παράβαση και εσφαλμένη εφαρμογή του παραρτήματος I της Framework Partnership Agreement και είναι πλημμελής, λόγω υπέρβαση εξουσίας και, ειδικότερα, παραποίησης των πραγματικών περιστατικών, έλλειψης ουσιώδους προϋπόθεσης, έλλειψης λογικής, παραβίασης της γενικής αρχής της χρηστής διοίκησης και των συναφών αρχών της καλής πίστης, της διαφάνειας, της αμεροληψίας και της αναλογικότητας, καθώς και της αρχής της προστασίας της δικαιολογημένης εμπιστοσύνης.